Lav et referat af nedenstående tekst:

Tekst:
Det kom frem i retten i Hjørring tirsdag, da han sammen med en 32-årig mand var tiltalt for sidste år at have fremstillet langt over 50 kilo af den farlige amfetaminsulfat. Den 47-årige mand ville ikke selv udtale sig i retssalen, men lod forstå via sin advokat, at han langt hen ad vejen erkender tiltalen. Dog mener han, at kammeraten, den 32-årige tiltalte, slet ikke har noget som helst med fremstillingen af narko at gøre, ligesom han heller ikke er enig med anklagerne i, at der skulle være tale om hele 56 kilo narko. Set på landejendom Både den 47-årige mand og den 32-årige mand er set på den pågældende landejendom ved Hjallerup, da Nordjyllands Politi tilbage i november sidste år slog til mod stedet. Derudover er de begge med på politiets bevismateriale, der blev fremlagt i retten, nemlig videoovervågning. Ifølge anklageskriftet i sagen fandt politiet på adressen en komplet fabrik, lige fra fremstilling af narkoen, til den var klar til salg i poser. Politiet beslaglagde eksempelvis murerbaljer samt en bormaskine med en blander af den slags, man normalt bruger til at blande cement. Desuden var der dunkevis af forskellige væsker og andre ting, der vidnede om narkoproduktion i større stil. Digitalvægte, målebægre, pakker med vacuumposer og snifferør var også på den lange liste af ting, der blev beslaglagt. Den 47-årige mand blev anholdt på ejendommen i Hjallerup, mens den 32-årige mand blev anholdt kort efter, han var kørt fra stedet.

Referat:
En 47-årig mand, der er tiltalt for omfattende narkoproduktion med henblik på salg, erkender sig skyldig i at stå bag produktion af amfetaminsulfat på en ejendom nær Hjallerup.